मध्यप्रदेश के रायसेन जिले में स्‍थित यह है भोजेश्वर मंदिर जिसे उत्तर भारत का ‘सोमनाथ मंदिर’ भी कहा जाता है। पहाड़ी के ऊपर बने इस मंदिर के निर्माण की कथाओं में एक कथा ऐसी है जिसका संबंध द्वापर युग यानी महाभारत काल से है। कहते हैं कि यहां पांडवों ने अपनी माता कुंती के लिए रातों रात विशाल शिवलिंग की स्‍थापना की थी। कुंती के पिता महाराज भोज से लेकर परमार राजा भोज तक कई कथाएं यहां के विशाल शिवलिंग को लेकर कही जाती है।